b'\n_START_ARTICLE_\nCarlos V (1895)\n_START_SECTION_\nValmistus\n_START_PARAGRAPH_\nAlus tilattiin Vega Murguian telakalta Cadizista, miss\xc3\xa4 k\xc3\xb6li laskettiin vuonna 1892. Alus laskettiin vesille 13. maaliskuuta 1895 ja se valmistui 2. kes\xc3\xa4kuuta 1898.\n_START_SECTION_\nPalvelus\n_START_PARAGRAPH_\nEspanjan ja Yhdysvaltain sodan alkaessa huhtikuussa 1898 alus oli vasta valmistunut, mutta ei operatiivisessa palveluksessa. Alus otettiin palvelukseen liitettyn\xc3\xa4 kontra-amiraali Manuel de Camaran komentamaan 2. laivueeseen, joka m\xc3\xa4\xc3\xa4r\xc3\xa4ttiin Filippiineille._NEWLINE_Camaran laivue, johon kuuluivat Carlos V, taistelulaiva Pelayo, apuristeilij\xc3\xa4t Patriota ja Rapido sek\xc3\xa4 h\xc3\xa4vitt\xc3\xa4j\xc3\xa4t Audaz, Osado ja Prosepina ja rahtialukset Buenos Aires ja Panay, l\xc3\xa4hti Cadizista 16. kes\xc3\xa4kuuta. Osasto ohitti seuraavana p\xc3\xa4iv\xc3\xa4n\xc3\xa4 Gibraltarin ja saapui 26. kes\xc3\xa4kuuta Port Saidiin, jossa se pyysi hiilit\xc3\xa4ydennyst\xc3\xa4. T\xc3\xa4ydennyksest\xc3\xa4 kielt\xc3\xa4ydyttiin Egyptin puolueettomuuteen vedoten 30. kes\xc3\xa4kuuta. Camarran laivueen saavuttua Sueziin 5. hein\xc3\xa4kuuta oli Pascual Cervera y Topeten laivue tuhoutunut Santiago de Cuban taistelussa, mik\xc3\xa4 mahdollisti Yhdysvaltain laivaston raskaiden alusten siirt\xc3\xa4misen pois Kuuban vesilt\xc3\xa4. Espanjan meriministeri kutsui 7. hein\xc3\xa4kuuta Camarran laivueen takaisin Espanjaan suojaamaan Espanjaa mahdolliselta Yhdysvaltain laivaston hy\xc3\xb6kk\xc3\xa4ykselt\xc3\xa4._NEWLINE_Camarran laivue hajotettiin 25. hein\xc3\xa4kuuta ja Carlos V vietti sodan lopun Espanjan aluevesill\xc3\xa4. Sotatoimien p\xc3\xa4\xc3\xa4tytty\xc3\xa4 alus teki laivastovierailuja, joista ehk\xc3\xa4 merkitt\xc3\xa4vin Edward VII kruunajaisten laivastokatselmukseen osallistuminen vuonna 1902._NEWLINE_Alus oli vuonna 1914 osallisena Yhdysvaltain laivaston vallatessa Veracruzin. Alus poistettiin palveluksesta vuonna 1922 ja alusluettelosta kymmenen vuotta my\xc3\xb6hemmin. Alus romutettiin vuonna 1933.'